title: تاشلحيت
text: تشلحيت دابا عندها 3 د لأبجديات د لكتبا، أكتر وحدا منتاشرا هي لكتابة لعربية موراها كاتجي لاتينية عاد تيفيناغ لي كايتعتابر لحرف رسمي ديال لغات لأمازيغية لمغربية. تكتبات تشلحيت فتاريخها أساسا بلحرف لعربي، وكنلقاو مجموعة من لخطوطات لقدام (بتشلحيت كانقولو لهم أرّاتن) مكتوبين بلحرف لعربي، تكتبات حتى بلحروف لعبرية خصيصا عند ليهود شلوح ولكن داكشي لي تكتب بهاد لحرف قليل داكشي علاش فهادشي لي جاي هانحاولو ندويو غير على هاد 3 د لأبجديات لي معروفين.